**Apollo Tyres tar Vredestein Pinza terrengdekk med til Europa**

* ***Dekket gir den beste balansen mellom egenskaper for kjøring på både vei og i terreng; slagordet er «robust komfort»***
* ***Resultatet av et femårig FoU-prosjekt, inkludert omfattende simuleringsdesign og et globalt testprogram for ekstreme værforhold***
* ***Lanseres i Europa etter en vellykket debut i USA – verdens største marked for terrengdekk – i 2021***
* ***«3 Peak Mountain Snow Flake»-sertifiseringen bekrefter Pinzas gode ytelse under krevende værforhold***
* ***24 størrelsesalternativer ved lansering, og flere kommer senere***

**14. juli 2022** – Apollo Tyres lanserer sitt første dekk for alle typer terreng: Vredestein Pinza. Pinza er et resultat av et femårig globalt forsknings- og utviklingsprogram. Det er designet for å være Vredesteins beste terrengdekk noensinne, samtidig som det gir førsteklasses grep, trekkraft, rullemotstand og håndtering på veier. Resultatet er den beste balansen mellom egenskaper for kjøring på vei og i terreng av alle terrengdekk som finnes på markedet.

Pinza er spesielt godt egnet for firehjulstrekkere, pickuper og SUV-er som kjører i terreng, og er tilgjengelig for kunder fra og med august i 24 størrelser. Flere størrelsesalternativer kommer senere.

Pinza-dekket har et karakteristisk firesporet fiskebeinsmønster og sammenflettede seipinger i full dybde som gir utmerket grep på alle underlag – inkludert søle, sand, is og snø – samtidig som det minimerer støy mens du kjører på vei. En robust skulder med tre slitebaneblokker inkluderer aggressive gripekanter for å gi bedre grep på løse underlag, og tvunnede steinutkastere er integrert i mønsteret for å fjerne smuss.

Det nye Pinza-dekket har en trelags triplex-dekkstamme for økt slitestyrke, mens et unikt sideveggdesign utvider det aggressive slitebanemønsteret og gir dekket et passende robust utseende, samt forbedret beskyttelse mot steiner og hjulspor.

I tillegg til enestående terrengegenskaper er Pinza utviklet for å gi utmerket grep og håndtering på veier. Teknologi med flere og brede slitebaneblokker bidrar til å minimere støy og maksimere styrepresisjon, og bruk av en femte generasjons polymerblanding og dype seipinger gir enestående grep under alle forhold.

Pinza er «3 Peak Mountain Snow Flake»-sertifisert, noe som er en bekreftelse på at dekket yter godt under all værforhold og skiller det fra andre produkter i samme kategori. Sertifiseringen betyr at Pinza-dekk gir overlegent grep og trekkraft på snø og isete underlag.

Det nye dekket er designet og utviklet av Apollo Tyres’ interne FoU-virksomhet i Nederland gjennom omfattende analyse både av simuleringer og virkelige tester for å oppnå en optimal fordeling av ytelsesegenskaper. Vredestein Pinza er resultatet av det mest ambisiøse produktspesifikke FoU-prosjektet i merkets 113 år lange historie. Det har blitt testet under vanskelige værforhold, både på vei og i terreng, i Nord-Amerika, Finland, Sør-Afrika og Midtøsten.

Dekket ble lansert i USA i 2021 og har raskt etablert seg som et av de høyest rangerte produktene i terrengdekksegmentet, der konkurransen er sterk. Det er ett av bare fire terrengdekk som anbefales av det høyt anerkjente, uavhengige testbyrået Consumer Reports.

Pinza vil bli tilbudt i to typer konstruksjoner: «P» og «LT». Det mer aggressive «LT»-dekkmønsteret passer for arbeidskjøretøy som brukes mest i krevende terreng. «P»-varianten har et design som passer bedre til vei, noe som gjør den ideell for montering på personbiler. Begge versjonene er svært velegnet i terreng, slik at brukerne kan føle seg trygge og sikre på alle underlag, hele året.

«I tillegg til å bygge inn nye design og materialer har vi brukt erfaringen vår fra helårsdekkmarkedet til å lage et dekk som har den perfekte balansen mellom egenskaper for terreng og vei», sier Daniele Lorenzetti, Chief Technology Officer ved Apollo Tyres Europe. «Omfattende kunstig intelligens-drevet analyse og testing i den virkelige verden på tvers av flere geografiske områder og klimaer har hjulpet FoU-teamet vårt med å gi Pinza denne unike fordelingen av egenskaper.»

Hvis du vil ha mer informasjon, kan du gå til **[relevant lokal nettside]**.

***[SLUTT]***

**For ytterligere informasjon kan du kontakte:**

**[Lokal PR-kontaktinformasjon legges til]**

**Om Apollo Tyres Ltd**

Apollo Tyres Ltd er en internasjonal dekkprodusent og det ledende dekkmerket i India. Selskapet har flere produksjonsanlegg i India og enheter i Nederland og Ungarn. Selskapet markedsfører produktene under sine to globale varemerker – Apollo og Vredestein – og produktene er tilgjengelige i over 100 land gjennom et stort nettverk av eksklusive forretninger, både flerprodukts- og merkevareforretninger.